作者:李白
標題:禪房懷友人岑倫
內容:嬋娟羅浮月，搖豔桂水雲。美人竟獨往，而我安得群。一朝語笑隔，萬裡歡情分。沉吟彩霞沒，夢寐群芳歇。歸鴻渡三湘，遊子在百粵。邊塵染衣劍，白日凋華髮。春風變楚關，秋聲落吳山。草木結悲緒，風沙淒苦顏。朅來已永久，頹思如迴圈。飄飄限江裔，想像空留滯。離憂每醉心，別淚徒盈袂。坐愁青天末，出望黃雲蔽。目極何悠悠，梅花南嶺頭。空長滅徵鳥，水闊無還舟。寶劍終難託，金囊非易求。歸來倘有問，桂樹山之幽。